Ericu950/Stoicheia-meter-silver huggingface dataset:
ἀλλὰ ἀνόνητός σοι γενήσεται ἡ ὑπόσχεσίς σου αὕτη καὶ εἰ τὸ περὶ ἐμὲ τοῦτο περιβόλαιον ἀπέδυσας , ἀλλ  οὖν γε Χριστόν , ὃν ἐνδέδυμαι , οὐ μὴ ἀπεκδῦσαι δυνηθείης .
ἡμεῖς γὰρ Χριστὸν ἔχομεν καὶ ἕνα θεὸν οἴδαμεν τὸν δυνάμενον ῥύσασθαι ἡμᾶς τοὺς δούλους αὐτοῦ ἀπὸ τῶν σῶν χειρῶν .
λοιπόν , ὃ θέλεις ποιεῖν , ποίει .
ταῦτα ἀκούσας ὁ ἡγεμὼν σφόδρα ἐθυμώθη καὶ ἐκέλευσεν αὐτὸν κατασπασθῆναι καὶ ταῖς σειραῖς καὶ τύπτεσθαι αὐτὸν προστάσσει ·
πάλιν δὲ διενοεῖτο , ποίας δεινοτέρας ἐφεύροι τιμωρίας καὶ ἐν αὐταῖς αὐτὸν ἀνέλοι .
τοῦ δὲ ἐνθυμουμένου κ ἀκείνου τυπτομένου ἀκούσαντες οἱ τῆς Ἰσαύρων μητροπόλεως , ὅτι τιμωρεῖ ὁ ἡγεμὼν τὸν ἅγιον Κώνωνα , μετὰ σπουδῆς συναχθέντες ὄχλοι πολλοὶ ἔνοπλοι κατέδραμον πρὸς αὐτόν .
ὁ δὲ ἡγεμὼν ἐννοήσας τοῦ πλήθους τὴν ταραχὴν καὶ ὅτι ἐπ αὐτὸν ἥκα σιν εἰς βοήθειαν τοῦ ἁγίου Κώνωνος  προέβλεπεν γὰρ μέλλειν ἔσεσθαι τοῦτο , καὶ ἵππους ἐστρωμένους προητοιμάκει , οὓς εὑρὼν ἑτοίμους ἐπιβὰς ἐχρήσατο φυγῇ καὶ κατέλαβεν τὸ Ἰκόνιον καὶ ἐκεῖ διεσώθη .
τινὲς δὲ τῶν Ἰσαύρων ἐπεδίωξαν ὀπίσω τοῦ ἡγεμόνος τοῦ συλλαβέσθαι αὐτὸν καὶ φονεῦσαι καὶ μὴ αὐτὸν καταλαβόντες ὑπέστρεψαν .
οἱ δὲ πλεῖστοι τοῦ ὄχλου ὑπεισελθόντες τῷ οἰκήματι , ἔνθα ἤταζεν ὁ ἡγεμὼν τὸν δοῦλον τοῦ Χριστοῦ , εὗρον τὸν ἅγιον χαμαὶ μόνον ἐκτεταμένον , καὶ λύσαντες αὐτὸν οἱ ὄχλοι ἑώρων ἀποστάζοντα αὐτοῦ τὰ αἵματα κρουνηδὸν καὶ ἠλάλαζον κλαίοντες καὶ ὀδυρόμενοι .
τὰ αἵματα κρουνηδὸν ἀπὸ δὲ τοῦ αἵματος ἕκαστος δεχόμενος καὶ ἀπομάσσων εἰς τὸ ἑαυτοῦ σῶμα περιήλειφεν πιστεύων ἁγιάζεσθαι δι αὐτοῦ , καὶ ἀπήγαγον ἐν μοναστηρίῳ καὶ πολὺν ἀγῶνα εἶχον πᾶσαν ἐπιμέλειαν αὐτῷ προσφέρειν καὶ θεραπείαν τῶν πληγῶν .
καὶ ἀποκαταστήσαντες αὐτὸν ὑγιαίνοντα διὰ τῆς ἐπιμελείας καὶ πίστεως αὐτῶν , ἕκαστος αὐτῶν ἐφίλει τὰ γόνατα τοῦ δικαίου , καὶ οὕτω χαί ροντες ἀπῆλθον ἐν τοῖς ἰδίοις .
μετὰ δὲ τὸν ἀγῶνα τοῦτον καὶ τὴν ὑπὲρ Χριστοῦ μαρτυρικὴν πίστιν , ἥν ἐνεδείξατο , ἐπιζήσας ἔτη δύο ἐν γήρει καλῷ καὶ ἐνδόξῳ τὸ τοῦ βίου τέλος ἐπλήρωσεν .
οἱ δὲ παρόντες ἀπέστειλαν εἰς πᾶσαν τὴν περίχωρον ἐκείνην τὴν τοῦ ἁγίου κοίμησιν ἀναγγέλλοντες ·
καὶ τοῦτο μαθόντες συνέδραμον .
ἦσαν κλαίοντες καὶ πενθοῦντες πικρῶς ἐν τῷ προκομίζειν αὐτὸν ὡς φωταγωγὸν καὶ διδάσκαλον αὐτῶν γεγονότα .
κατέθηκαν δὲ αὐτὸν ἐν λάρνακι , ἔνθα ἦσαν ἀποκείμεναι ἥ τε μακαρία μήτηρ αὐτοῦ καὶ ἡ μακαρία μνηστὴ αὐτοῦ ἀειπάρθενος γενομένη .
μετὰ δὲ τὴν αὐτοῦ ἀποβίωσιν τοῦ οἰκητηρίου αὐτοῦ εἰς ἐκκλησίαν ἀφιερωθέντος καὶ τῆς διασκαφῆς τῶν θεμελίων γενομένης ἐπὶ τοῦ τηνικαῦτα ἐπισκόπου γενομένου ἔφθασαν οἱ διασκάπτοντες τὰ ἀγγεῖα τῶν κεραμίων καὶ θεασάμενοι αὐτὰ μετὰ πολλῆς ἀσφαλείας καταδεδεμένα καὶ σφραγίδας ἔχοντα μολυβδίνας , τὸν ἀριθμὸν τριάκοντα , ἐξεπλήσσοντο ἐννοούμενοι τὸ τί ἂν εἴη ταῦτα καὶ κουφίσαι θελήσαντες ἐξ αὐτῶν οὐκ ἠδυνήθησαν βαρυτάτων ὄντων .
ἐνόμισαν αὐτὰ χρυσίου πεπληρωμένα εἶναι μετὰ καὶ ἄλλων τινῶν καὶ κλάσαντες ἓν ἐξ αὐτῶν εἶδον ἐξαίφνης ἐκπηδήσαντας ἐκ τοῦ κεραμίου ἐκείνου δύο λαίλαπας δεινοτάτους .
καὶ πάντας ὁμοῦ τοὺς περιεστῶτας ἔρριψαν χαμαὶ καὶ γνοφώδη ἀέρα καὶ σκοτώδη ἐποίησαν ὥστε τὰ τῶν οἰκοδομῶν μάγγανα καὶ πάντας τοὺς κάλους πάντοθεν ἀποσπασθῆναι καὶ αὐτὴν τὴν οἰκοδομὴν καταστραφῆναι .
γνοφώδη ἀέρα καὶ σκοτώδη ἑαυτοὺς δὲ πᾶσιν ἐπιδεικνύντες ἐν τῷ ἀέρι ἔκραζον ἀναγγέλλοντες τὰ ἑαυτῶν ὀνόματα .
ὁ μὲν ἔλεγεν ·
ἐγώ εἰμι Διομήδης ·
ἐγὼ Κουττόνιος , ὡς ἐκ τούτου πολὺν φόβον ἐμπεσεῖν τῇ κώμῃ καὶ μηκέτι μηδένα τολμᾶν μετὰ ἡλίου δύσιν ἔξω τοῦ οἴκου αὐτοῦ εὑρεθῆναι 0 .
τινας ἀπέπνιξαν ·
τοὺς δὲ διαπερᾶν θέλοντας ἐκώλυον ὥστε εἶναι ἀδιάβατον τὴν γέφυραν .
τὰ μὲν οὖν ἕτερα σκεύη τῶν κεραμίων κατ  αὐτὸν τὸν τόπον ἀπέθεντο , καὶ μένουσιν μέχρι τοῦ νῦν .
ἀλλ ἐρεῖ τις ·
διὰ τί ἠθέτησαν αὐτοῦ τοὺς ὅρους οἱ δαίμονες ;
ὅτι καὶ τὰς παραγγελίας αὐτοῦ παρέβησαν οἱ ἄνθρωποι , ἃς διόλου παραινῶν ἔλεγεν πᾶσιν , μὴ ἀπληστεύεσθαι μη δὲ φιλαργύρους εἶναι , εἰδώς , ὅτι πάντα τὰ πονηρὰ πνεύματα τυγχάνουσιν τούτων αἴτια τῶν κακῶν .
ἐναπέκλεισεν μὲν γὰρ αὐτὰ ἐν τοῖς ἀγγείοις , κ ἀκεῖνα τοῦ ἁγίου Κώνωνος , μέχρις οὗ ·
ἐπειδὴ δὲ παρέβησαν οἱ ἄνθρωποι τὰς παραγγελίας , παρέβησαν καὶ οἱ δαίμονες τὴν ὑποταγήν .
καὶ τούτων οὕτω γενομένων προσκαρτερήσαντες ἐν νηστείαις καὶ προσευχαῖς ἐπὶ ἡμέρας τινὰς μόλις κατέστειλαν τῶν ἐκφυγόντων δαιμόνων .
ταῦτα ἐκ πολλῶν ὀλίγα ἐμνήσθημεν .
τὰ δὲ ἰάματα τὰ ἐν τῇ ζωῇ αὐτοῦ γενόμενα καὶ μετὰ τὴν ἀποβίωσιν αὐτοῦ ἐπιτελούμενα οὐδεὶς ἐπαρκέσει διηγήσασθαι μαρτυροῦντος αὐτῷ τοῦ κυρίου ἡμῶν Ἰησοῦ Χριστοῦ , .
αὐτῷ γὰρ τῷ Χριστῷ καὶ θεῷ ἡμῶν ἡ δόξα σὺν τῷ πατρὶ καὶ τῷ ἁγίῳ πνεύματι νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
μακαρίῳ πάπα καὶ ἐπισκόπῳ ἡμῶν Ἀλεξάνδρῳ οἱ πρεσβύτεροι καὶ οἱ διάκονοι ἐν κυρίῳ χαίρειν 0 .
ἡ πίστις ἡμῶν ἡ ἐκ προγόνων , ἣν καὶ ἀπὸ σοῦ μεμαθήκαμεν , μακάριε πάπα , ἔστιν αὕτη .
οἴδαμεν ἕνα θεόν , μόνον ἀγέννητον , μόνον ἀΐδιον , μόνον ἄναρχον , μόνον ἀληθινόν , μόνον ἀθανασίαν ἔχοντα , μόνον σοφόν , μόνον ἀγαθόν , μόνον δυνάστην , πάντων κριτήν , διοικητήν , οἰκονόμον , ἄτρεπτον καὶ ἀναλλοίωτον , δίκαιον καὶ ἀγαθόν , νόμου καὶ προφητῶν καὶ καινῆς διαθήκης θεόν , γεννήσαντα υἱὸν μονογενῆ πρὸ χρόνων αἰωνίων , δι οὗ καὶ τοὺς αἰῶνας καὶ τὰ ὅλα πεποίηκε , γεννήσαντα δὲ οὐ δοκήσει , ἀλλὰ ἀληθείᾳ , ὑποστήσαντα ἰδίῳ θελήματι , ἄτρεπτον καὶ ἀναλλοίωτον , κτίσμα τοῦ θεοῦ τέλειον , ἀλλ  οὐχ ὡς ἓν τῶν κτισμάτων , γέννημα , ἀλλ οὐχ ὡς ἓν τῶν γεγεννημένων , οὐδ  ὡς Οὐαλεντῖνος προβολὴν τὸ γέννημα τοῦ πατρὸς ἐδογμάτισεν , οὐ δ ὡς Μανιχαῖος μέρος ὁμοούσιον τοῦ πατρὸς τὸ γέννημα εἰσηγήσατο , οὐ δ ὡς Σαβέλλιος τὴν μονάδα διαιρῶν υἱοπάτορα εἶπεν 0 1 2 .
οὐ δ ὡς Ἱερακᾶς λύχνον ἀπὸ λύχνου ἢ ὡς λαμπάδα εἰς δύο , οὐδέ τὸν ὄντα πρότερον , ὕστερον γεννηθέντα ἢ ἐπικτισθέντα εἰς υἱόν , ὡς καὶ σὺ αὐτός , μακάριε πάπα , κατὰ μέσην τὴν ἐκκλησίαν καὶ ἐν συνεδρίῳ πλειστάκις τοὺς ταῦτα εἰσηγησαμένους ἀπηγόρευσας , ἀλλ ὥς φαμεν , θελήματι τοῦ θεοῦ πρὸ χρόνων καὶ πρὸ αἰώνων κτισθέντα καὶ τὸ ζῆν καὶ τὸ εἶναι παρὰ τοῦ πατρὸς εἰληφότα καὶ τὰς δόξας , συνυποστήσαντος αὐτῷ τοῦ πατρός 0 1 2 .
οὐ γὰρ ὁ πατὴρ δοὺς αὐτῷ πάντων τὴν κληρονομίαν ἐστέρησεν ἑαυτὸν ὧν ἀγεννήτως ἔχει ἔν ἑαυτῷ ·
πηγὴ γάρ ἐστιν πάντων .
ὥστε τρεῖς εἰσιν ὑποστάσεις .
καὶ ὁ μὲν θεὸς αἴτιος τῶν πάντων τυγχάνων ἐστὶν ἄναρχος μονώτατος , ὁ δὲ υἱὸς ἀχρόνως γεννηθεὶς ὑπὸ τοῦ πατρὸς καὶ πρὸ αἰώνων κτισθεὶς καὶ θεμελιωθεὶς οὐκ ἦν πρὸ τοῦ γεννηθῆναι , ἀλλ ἀχρόνως πρὸ πάντων γεννηθείς , μόνος ὑπὸ τοῦ πατρὸς ὑπέστη .
οὐ δὲ γάρ ἐστιν ἀΐδιος ἢ συναΐδιος ἢ συναγέννητος τῷ πατρί , οὐ δὲ ἅμα τῷ πατρὶ τὸ εἶναι ἔχει , ὥς τινες λέγουσι τὰ πρός τι , δύο ἀγεννήτους ἀρχὰς εἰσηγούμενοι .
ἀλλ ὡς μονὰς καὶ ἀρχὴ πάντων , οὕτως ὁ θεὸς πρὸ πάντων ἐστί 0 1 .
διὸ καὶ πρὸ τοῦ υἱοῦ ἐστιν , ὡς καὶ παρὰ σοῦ μεμαθήκαμεν κατὰ μέσην τὴν ἐκκλησίαν κηρύξαντος .
καθὸ οὖν παρὰ τοῦ θεοῦ τὸ εἶναι ἔχει καὶ τὰς δόξας καὶ τὸ ζῆν καὶ τὰ πάντα αὐτῷ παρεδόθη , κατὰ τοῦτο ἀρχὴ αὐτοῦ ἐστιν ὁ θεός .
ἄρχει γὰρ αὐτοῦ ὡς θεὸς αὐτοῦ καὶ πρὸ αὐτοῦ ὤν .
εἰ δὲ τὸ  ἐξ αὐτοῦ  καὶ τὸ  ἐκ γαστρός  καὶ τὸ  ἐκ τοῦ πατρὸς ἐξῆλθον καὶ ἧκω  ὡς μέρος αὐτοῦ ὁμοουσίου καὶ ὡς προβολὴ ὑπό τινων νοεῖται , σύνθετος ἔσται ὁ πατὴρ καὶ διαιρετὸς καὶ τρεπτὸς καὶ σῶμα κατ αὐτοὺς καὶ τὸ ὅσον ἐπ αὐτοῖς τὰ ἀκόλουθα σώματι πάσχων ὁ ἀσώματος θεός 0 .
Ερρῶσθαί σε ἐν κυρίῳ εὔχομαι , μακάριε πάπα .
ἄρειος , Ἀειθαλῆς , Ἀχιλλεύς , Καρπώνης , Σαρμάτας , Ἄρειος πρεσβύτεροι 0 .
διάκονοι Εὐζώϊος , Λούκιος , Ἰούλιος , Μηνᾶς , Ἑλλάδιος , Γάϊος 0 .
ἐπίσκοποι Σεκοῦνδος Πενταπόλεως , Θεωνᾶς Λίβυς , Πιστός 0 .
Εἰ καὶ φθάσαντες ὑπεγράψατε οἷς ἐπέστειλα τοῖς περὶ Ἄρειον προτρέπων αὐτοῖς ἀρνήσασθαι μὲν τὴν ἀσέβειαν πεισθῆναι δὲ τῇ ὑγιαινούσῃ καὶ καθολικῇ πίστει , καὶ ἐδείξατε ἑαυτῶν ὀρθὴν τὴν προαίρεσιν καὶ τὴν ἐν τοῖς δόγμασι συμφωνίαν τῆς καθολικῆς ἐκκλησίας , ὅμως ἐπειδὴ καὶ πρὸς τοὺς ἁπανταχοῦ συλλειτουργοὺς ἐπέστειλα περὶ τῶν περὶ Ἄρειον , ἀναγκαῖον ἡγησάμην ὑμᾶς μὲν τοὺς τῆς πόλεως κληρικοὺς συναγαγεῖν , ὑμᾶς δὲ τοὺς ἀπὸ τοῦ Μαρεώτου μεταπέμψασθαι .
πρέπει γὰρ τὰ παρ ἐμοῦ γραφόμενα γινώσκειν ὑμᾶς καὶ ἕκαστον ὥς παρ  αὐτοῦ γραφόμενα ἐν τῇ καρδίᾳ κατέχειν 0 .
παλαιὰν γὰρ αὐτοῦ κακόνοιαν τὴν χρόνῳ σιωπηθεῖσαν νῦν διὰ τούτων ἀνανεῶσαι βουλόμενος σχηματίσεται μὲν ὡς ὑπὲρ τούτων γράφειν , ἔργῳ δὲ δείκνυσιν , ὅτι ὑπὲρ ἑαυτοῦ σπουδάζων τοῦτο ποιεῖ .
καὶ Εὐζώϊος καὶ Λούκιος καὶ Ἰούλιος καὶ Μηνᾶς καὶ Ἑλλάδιος καὶ Γάϊος οἱ ποτὲ διάκονοι 0 ·
ποῖα δὲ παρὰ τὰς γραφὰς ἐφευρόντες λαλοῦσιν , ἔστι ταῦτα ·
κτίσμα γάρ ἐστι καὶ ποίημα ὁ υἱός , οὔ τε δὲ ὅμοιος κατ οὐσίαν τῷ πατρί ἐστιν οὔ τε ἀληθινὸς καὶ φύσει τοῦ πατρὸς λόγος ἐστὶν οὔ τε ἀληθινὴ σοφία αὐτοῦ ἐστιν , ἀλλ εἷς μὲν τῶν ποιημάτων καὶ γενητῶν ἐστι , καταχρηστικῶς δὲ λέγεται λόγος καὶ σοφία , γενόμενος καὶ αὐτὸς τῷ ἰδίῳ τοῦ θεοῦ λόγῳ καὶ τῇ ἐν τῷ θεῷ σοφίᾳ ἐν ᾗ καὶ τὰ πάντα καὶ αὐτὸν πεποίηκεν ὁ θεός .
ξένος τε καὶ ἀλλότριος καὶ ἀπεσχοινισμένος ἐστὶν ὁ λόγος τῆς τοῦ θεοῦ οὐσίας καὶ ἀόρατός ἐστιν ὁ πατὴρ τῷ υἱῷ .
δι  ἡμᾶς γὰρ πεποίηται , ἵνα ἡμᾶς δι αὐτοῦ ὡς δι ὀργάνου κτίσῃ ὁ θεός , καὶ οὐκ ἂν ὑπέστη , εἰ μὴ ἡμᾶς ὁ θεὸς ἠθέλησε ποιῆσαι .
ἠρώτησε γοῦν τις αὐτούς , εἰ δύναται ὁ τοῦ θεοῦ λόγος τραπῆναι ὡς ὁ διάβολος ἐτράπη , καὶ οὐκ ἐφοβήθησαν εἰπεῖν , ὅτι ναὶ δύναται ·
νικᾷ γὰρ ἡ ἀλήθεια καὶ οὐδεμία ἐστὶ κοινωνία φωτὶ πρὸς σκότος , οὐ δὲ συμφώνησις Χριστοῦ πρὸς Βελίαρ 0 .
τίς ἀκούων Ἰωάννου λέγοντος ,  ὲν ἀρχῇ ἦν ὁ λόγος  , οὐ καταγινώσκει τούτων λεγόντων , ἦν ποτε ὅτε οὐκ ἦν , ἢ τίς ἀκούων ἐν τῷ εὐαγγελίῳ  μονογενὴς υἱός  , καὶ  δι  αὐτοῦ ἐγένετο πάντα  , οὐ μισήσει τούτους φθεγγομένους , ὅτι εἷς ἐστιν τῶν ποιημάτων 0 ;
πῶς γὰρ δύναται εἷς εἶναι τῶν δι αὐτοῦ γενομένων , ἢ πῶς μονογενὴς ὁ τοῖς πᾶσι κατ ἐκείνους συναριθμούμενος 0 ;
πῶς δὲ ἐξ οὐκ ὄντων ἂν εἴη τοῦ πατρὸς λέγοντος  ἐξηρεύξατο ἡ καρδία μου λόγον ἀγαθὸν  καὶ  ἐκ γαστρὸς πρὸ ἑωσφόρου ἐγέννησά σε  ;
ἢ πῶς ἀνόμοιος τῇ οὐσίᾳ τοῦ πατρὸς ὁ ὢν εἰκὼν τελεία καὶ ἀπαύγασμα τοῦ πατρὸς καὶ λέγων  ὁ ἑωρακὼς ἐμὲ ἑώρακε τὸν πατέρα  0 ;
πῶς δὲ τρεπτὸς καὶ ἀλλοιωτὸς ὁ λέγων δι ἑαυτοῦ μὲν  ἐγὼ ἐν τῷ πατρὶ καὶ ὁ πατὴρ ἐν ἐμοὶ  καὶ  ἐγὼ καὶ ὁ πατὴρ ἕν ἐσμεν  , διὰ δὲ τοῦ προφήτου  ἴδετέ με ὅτι ἐγώ εἰμι καὶ οὐκ ἠλλοίωμαι  0 1 ;
εἰ γὰρ καὶ ἐπ  αὐτόν τις τὸν πατέρα δύναται τὸ ῥητὸν ἀναφέρειν , ἀλλὰ ἁρμοδιώτερον ἂν εἴη περὶ τοῦ λόγου νῦν λεγόμενον , ὅτι καὶ γενόμενος ἄνθρωπος οὐκ ἠλλοίωται , ἀλλ ὡς εἶπεν ὁ ἀπόστολος ·
ἰησοῦς Χριστὸς χθὲς καὶ σήμερον ὁ αὐτὸς καὶ εἰς τοὺς αἰῶνας  0 .
τίς δὲ ἄρα εἰπεῖν αὐτοὺς ἔπεισεν , ὅτι δι ἡμᾶς γέγονε καίτοι τοῦ Παύλου γράφοντος  δι  ὃν τὰ πάντα , καὶ δι οὗ τὰ πάντα  0 .
ἅπαξ γὰρ προθέμενοι χριστομαχεῖν παρακρούονται καὶ τὰς φωνὰς αὐτοῦ λέγοντος  καθὼς γινώσκει με ὁ πατὴρ κ ἀγὼ γινώσκω τὸν πατέρα  .
ταῦτα λέγοντες καὶ ἀναπτύσσοντες τὰς θείας γραφὰς πολλάκις ἐνετρέψαμεν αὐτούς , καὶ πάλιν ὡς χαμαιλέοντες μετεβάλοντο φιλονεικοῦντες εἰς ἑαυτοὺς ἐφελκύσαι τὸ γεγραμμένον  ὅταν ἔλθῃ ἀσεβὴς εἰς βάθος κακῶν καταφρονεῖ  .
οὗτοι δὲ διὰ πάντων ἑαυτῶν τῶν ῥηματίων ἐπιχειρήσαντες τὰ εἰς ἀναίρεσιν τῆς τοῦ λόγου θεότητος ἐδικαίωσαν ἐξ ἑαυτῶν ἐκείνας ὡς ἐγγύτεροι τοῦ ἀντιχρίστου γενόμενοι .
λυπούμεθα μὲν οὖν ἐπὶ τῇ ἀπωλείᾳ τούτων καὶ μάλιστα , ὅτι μαθόντες ποτὲ καὶ αὐτοὶ τὰ τῆς ἐκκλησίας νῦν ἀπεπήδησαν , οὐ ξενιζόμεθα δέ ·
τοῦτο γὰρ καὶ Ὑμέναιος καὶ Φίλητος πεπόνθασι καὶ πρὸ αὐτῶν Ἰούδας , ὃς ἀκολουθήσας τῷ σωτῆρι ὕστερον προδότης καὶ ἀποστάτης γέγονε 0 .
καὶ περὶ τούτων δὲ αὐτῶν οὐκ ἀδίδακτοι μεμενήκαμεν , ἀλλ ὁ μὲν κύριος προείρηκε  βλέπετε μή τις ὑμᾶς πλανήσῃ .
μὴ πορευθῆτε ὀπίσω αὐτῶν  .
ὁ δὲ Παῦλος μαθὼν ταῦτα παρὰ τοῦ σωτῆρος ἔγραψεν  ὅτι ἐν ὑστέροις καιροῖς ἀποστήσονταί τινες τῆς ὑγιαινούσης πίστεως προσέχοντες πνεύμασι πλάνοις καὶ διδασκαλίαις δαιμονίων ἀποστρεφομένων τὴν ἀλήθειαν  .
τοῦ τοίνυν κυρίου καὶ σωτῆρος ἡμῶν Ἰησοῦ Χριστοῦ διά τε ἑαυτοῦ παραγγείλαντος καὶ διὰ τοῦ ἀποστόλου σημάναντος περὶ τῶν τοιούτων ἀκολούθως ἡμεῖς αὐτήκοοι τῆς ἀσεβείας αὐτῶν γενόμενοι ἀνεθεματίσαμεν , καθὰ προείπομεν , τοὺς τοιούτους ἀποδείξαντες αὐτοὺς ἀλλοτρίους τῆς καθολικῆς ἐκκλησίας τε καὶ πίστεως .
ἐδηλώσαμεν δὲ καὶ τῇ ὑμετέρᾳ θεοσεβείᾳ , ἀγαπητοὶ καὶ τιμιώτατοι συλλειτουργοί , ἵνα μή τε τινὰς ἐξ αὐτῶν , εἰ προπετεύσαιντο πρὸς ὑμᾶς ἐλθεῖν , προσδέξησθε μή τε Εὐσεβίῳ ἢ ἑτέρῳ τινὶ γράφοντι περὶ αὐτῶν πεισθῆτε .
φθόνιος διάκονος 0 .
ἀμβυτιανὸς διάκονος 0 .
γάϊος διάκονος ὁμοίως 0 .
πολύβιος διάκονος ὁμοίως 0 .
κώμοδος .
θαλέλαϊος πρεσβύτερος 0 .
γάϊος διάκονος 0 .
καὶ σύνοδον ἐν Βιθυνίᾳ συγκροτήσαντες γράφουσι τοῖς πανταχῆ ἐπισκόποις , ὡς ὀρθῶς δοξάζουσι κοινωνῆσαι τοῖς ἀμφὶ τὸν Ἄρειον , παρασκευάσαι δὲ καὶ Ἀλέξανδρον κοινωνεῖν αὐτοῖς .
Οὔτε ἡ τοῦ δεσπότου μου Εὐσεβίου σπουδὴ ἡ ὑπὲρ τοῦ ἀληθοῦς λόγου παρεσιωπήθη , ἀλλ ἔφθασεν ἕως καὶ ἡμῶν , οὔ τε ἡ σοῦ ἐπὶ τούτῳ σιωπή , δέσποτα 0 .
διὸ παρακαλῶ εἰδότα σε ὡς ἀπρεπὲς ἀνδρὶ φρονίμῳ ἀλλοῖα φρονεῖν καὶ σιωπᾶν τ ἀληθῆ , ἀνασκαλεύσαντι τῷ πνεύματι τὸν λογισμὸν γράφειν περὶ τούτου ἄρχου λυσιτελοῦντος καὶ σοὶ καὶ τοῖς ἀκούουσί σου , μάλισθ ὅταν κατὰ ἀκολουθίαν τῆς γραφῆς καὶ τοῖς ἴχνεσι τῶν λόγων αὐτῆς καὶ τῶν βουλημάτων ἐθέλοις γράφειν 0 .
ὅτι γὰρ οὔ τε δύο ἀγέννητα ἀκηκόαμεν οὔ τε ἓν εἰς δύο διῃρημένον οὐ δὲ σωματικόν τι πεπονθὸς μεμαθήκαμεν ἢ πεπιστεύκαμεν , δέσποτα , ἀλλ ἓν μὲν τὸ ἀγέννητον , ἓν δὲ τὸ ὑπ αὐτοῦ ἀληθῶς καὶ οὐκ ἐκ τῆς οὐσίας αὐτοῦ γεγονός , καθόλου τῆς φύσεως τῆς ἀγεννήτου μὴ μετέχον ἢ ὃν ἐκ τῆς οὐσίας αὐτοῦ , ἀλλὰ γεγονὸς ὁλοσχερῶς ἕτερον τῇ φύσει καὶ τῇ δυνάμει , πρὸς τελείαν ὁμοιότητα διαθέσεώς τε καὶ δυνάμεως τοῦ πεποιηκότος γενόμενον 0 1 .
οὗ τὴν ἀρχὴν οὐ λόγῳ μόνον ἀδιήγητον , ἀλλὰ καὶ ἐννοίᾳ οὐκ ἀνθρώπων μόνον , ἀλλὰ καὶ τῶν ὑπὲρ ἀνθρώπους πάντων εἶναι ἀκατάληπτον πεπιστεύκαμεν .
κτιστὸν εἶναι καὶ θεμελιωτὸν καὶ γεννητὸν τῇ οὐσίᾳ καὶ τῇ ἀναλλοιώτῳ καὶ ἀρρήτῳ φύσει καὶ ὁμοιότητι τῇ πρὸς τὸν πεποιηκότα μεμαθήκαμεν , ὡς αὐτὸς ὁ κύριός φησιν ·
πρὸ δὲ πάντων βουνῶν γεννᾷ με  .
εἰ δὲ ἐξ αὐτοῦ , τουτ έστιν ἀπ αὐτοῦ ἦν ὡς ἂν μέρος αὐτοῦ ἢ ἐξ ἀπορροίας τῆς οὐσίας , οὐκ ἂν ἔτι κτιστὸν οὐ δὲ θεμελιωτὸν εἶναι ἐλέγετο ·
οὐ δὲ αὐτὸς ἀγνοεῖς , κύριε , ἀληθῶς , τὸ γὰρ ἐκ τοῦ ἀγεννήτου ὑπάρχον κτιστὸν ἔτι ὑφ ἑτέρου ἢ ὑπ αὐτοῦ ἢ θεμελιωτὸν οὐκ ἂν εἴη , ἐξ ἀρχῆς ἀγέννητον ὑπάρχον .
εἰ δὲ τὸ γεννητὸν αὐτὸν λέγεσθαι ὑπόβασίν τινα παρέχει , ὡς ἂν ἐκ τῆς οὐσίας τῆς πατρικῆς αὐτὸν γεγονότα καὶ ἔχειν ἐκ τούτου τὴν ταυτότητα τῆς φύσεως , γιγνώσκομεν ὡς οὐ περὶ αὐτοῦ μόνου τὸ γεννητὸν εἶναί φησιν ἡ γραφή , ἀλλὰ καὶ ἐπὶ τῶν ἀνομοίων αὐτῷ κατὰ πάντα τῇ φύσει .
υἱοὺς ἐγέννησα καὶ ὕψωσα , αὐτοὶ δέ με ἠθέτησαν  , καὶ  θεὸν τὸν γεννήσαντά σε ἐγκατέλιπες  , καὶ ἐν ἑτέροις  τίς  , φησί ,  ὁ τετοκὼς βώλους δρόσου  ;
ἅπερ λαβὼν καὶ ἐξεργασάμενος κατὰ τὴν προσοῦσάν σοι θεόθεν χάριν , γράψαι τῷ δεσπότῃ μου Ἀλεξάνδρῳ σπούδασον .
Οὐκ εὐαγγελικῆς ὑπομιμνήσκων διδασκαλίας ταῦτ ἔγραψεν Παυλῖνος , ὁμολογῶν δὲ ἐνίους μὲν ἀφ  ἑαυτῶν οὕτω κινεῖσθαι , ἐνίους δὲ ἐκ τῶν ἀναγνωσμάτων τῶν προειρημένων ἀνδρῶν τοῦτον ἦχθαι τὸν τρόπον .
Εἶτα τέλος , ὥσπερ τινὰ κορωνίδα τῆς ἀποδείξεως ἐπάγων ἐκ τῶν Ὠριγένους ῥητῶν τῇ ἑαυτοῦ ὑπέγραψεν ἐπιστολῇ , ὡς μᾶλλον πεῖσαι δυναμένου παρὰ τοὺς εὐαγγελιστὰς καὶ τοὺς ἀποστόλους , ἔστι δὲ τὰ ῥητὰ ταῦτα 0 ·
ὥρα ἐπαναλαβόντα περὶ πατρὸς καὶ υἱοῦ καὶ ἁγίου πνεύματος ὀλίγα τῶν τότε παραλελειμμένων διεξελθεῖν .
τούτοις δὲ τοῖς ῥητοῖς καὶ ὁ τούτου πατὴρ πειθόμενος Παυλῖνος τ αὐτὰ λέγειν τε καὶ γράφειν οὐκ ὀκνεῖ , ποτὲ μὲν δεύτερον θεὸν λέγων τὸν Χριστὸν καὶ τοῦτον ἀνθρωπικώτερον γεγενῆσθαι θεόν , ποτὲ δὲ κτίσμα αὐτὸν εἶναι διοριζόμενος .
ἔπειτα διαβάλλει τὸν μακάριον ὡς θεοὺς πολλοὺς εἰρηκότα .
γεώργιος δὲ ὁ νῦν ἐν Λαοδικείᾳ , πρεσβύτερος ὢν τότε τῆς Ἀλεξανδρείας καὶ ἐν Ἀντιοχείᾳ διατρίβων , πρὸς μὲν Ἀλέξανδρον τὸν ἐπίσκοπον ἔγραφεν ὅτι Μὴ μέμφου τοῖς περὶ Ἄρειον , εἰ λέγουσιν , ἦν ποτε ὅτε οὐκ ἦν ὁ υἱὸς τοῦ θεοῦ ·
καὶ γὰρ Ἡσαΐας υἱὸς γέγονεν Ἀμώς , καὶ ὅμως ὁ μὲν Ἀμὼς ἦν πρὸ τοῦ γενέσθαι τὸν Ἡσαΐαν , ὁ δὲ Ἡσαΐας οὐκ ἦν πρότερον , ἀλλὰ μετὰ ταῦτα γέγονε .
πρὸς δὲ τοὺς Ἀρειανοὺς ἔγραφε ·
τί μέμφεσθε Ἀλεξάνδρῳ τῷ πάπᾳ λέγοντι ἐκ τοῦ πατρὸς τὸν υἱόν ;
καὶ γὰρ καὶ ὑμεῖς μὴ φοβηθῆτε εἰπεῖν καὶ ἐκ τοῦ θεοῦ τὸν υἱόν .
εἰ γὰρ ὁ ἀπόστολος ἔγραψε  τὰ δὲ πάντα ἐκ τοῦ θεοῦ  καὶ ἔστι δῆλον ἐξ οὐκ ὄντων πεποιῆσθαι τὰ πάντα , ἔστι δὲ καὶ ὁ υἱὸς κτίσμα καὶ τῶν πεποιημένων εἷς 0 .
λεχθείη ἂν καὶ ὁ υἱὸς ἐκ τοῦ θεοῦ οὕτως ὥσπερ καὶ τὰ πάντα λέγεται ἐκ τοῦ θεοῦ .
ὡς δὲ οὐδὲν ἧττον παρὰ γνώμην αὐτοῖς ἐχώρει ἡ σπουδή , Ἀλεξάνδρου μὴ εἴκοντος , πρεσβεύεται ὁ Ἄρειος πρὸς Παυλῖνον τὸν Τύρου ἐπίσκοπον καὶ Εὐσέβιον τὸν Παμφίλου ἐπιτροπεύοντα τὴν ἐκκλησίαν τῆς ἐν Παλαιστίνῃ Καισαρείας καὶ Πατρόφιλον τὸν Σκυθοπόλεως ·
καὶ ἐξαιτεῖ ἅμα τοῖς ἀμφ αὐτοῦ ἐπιτραπῆναι ἐκκλησιάζειν τὸν μετ αὐτοῦ λαόν , ὡς πρότερον τὴν τῶν πρεσβυτέρων τάξιν ἐπέχοντας .
εἶναι γὰρ ἔθος ἐν Ἀλεξανδρείᾳ  καθάπερ καὶ νῦν  , ἑνὸς ὄντος τοῦ κατὰ πάντων ἐπισκόπου τοὺς πρεσβυτέρους ἰδίᾳ τὰς ἐκκλησίας κατέχειν καὶ τὸν ἐν αὐταῖς λαὸν συνάγειν 0 .
οἱ δὲ καὶ ἄλλοις ἐπισκόποις ἐν Παλαιστίνῃ συνελθόντες ἐψηφίσαντο τῇ Ἀρείου αἰτήσει παρακελευσάμενοι ·
συνάγειν μὲν αὐτοὺς ὡς πρότερον , ὑποτετάχθαι δὲ Ἀλεξάνδρῳ καὶ ἀντιβολεῖν ἀεὶ τῆς πρὸς αὐτὸν εἰρήνης καὶ κοινωνίας μετέχειν 0 .
ὡσαύτως δὲ καὶ ἐν τῇ πρὸς τὸν ἅγιον Ἀλέξανδρον ἐπιστολῇ τὸν καθηγητὴν τοῦ μεγάλου Ἀθανασίου , ἧς ἡ ἀρχή 0 ·
μεθ ὅσης μὲν ἀγωνίας καὶ μεθ ὅσης φροντίδος ἐπὶ ταῦτα ἦλθον τὰ γράμματα ·
τρανότατα βλασφημῶν οὕτω φησί περὶ τοῦ Ἀρείου καὶ τῶν σὺν αὐτῷ ·
κατηγορεῖ αὐτῶν τὰ σὰ γράμματα ὡς λεγόντων , ὅτι ὁ υἱὸς ἐκ τοῦ μὴ ὄντος γέγονεν ὡς εἷς τῶν πάντων 0 .
οἱ δὲ προήνεγκαν ἑαυτῶν γραμματεῖον , ὃ πρὸς σὲ πεποιήκασιν , ἐν ᾧ τὴν ἑαυτῶν πίστιν ἐκθέμενοι αὐτοῖς ῥήμασιν τάδε ὡμολόγουν ·
τὸν νόμου καὶ προφητῶν καὶ καινῆς διαθήκης θεὸν γεννήσαντα υἱὸν μονογενῆ πρὸ χρόνων αἰωνίων , δι οὗ καὶ τοὺς αἰῶνας καὶ τὰ πάντα πεποίηκε , γεννήσαντα δὲ οὐ δοκήσει , ἀλλὰ ἀληθείᾳ , ὑποστήσαντα ἰδίῳ θελήματι , ἄτρεπτον καὶ ἀναλλοίωτον , κτίσμα τοῦ θεοῦ τέλειον , ἀλλ οὐχ ὡς ἓν τῶν κτισμάτων  0 1 .
εἰ δὴ οὖν τὰ παρ αὐτῶν γράμματα ἀληθεύει , πάντως δὲ καὶ παρὰ σοὶ φέρεται , ἐν ᾧ ὁμολογοῦσι τὸν υἱὸν τοῦ θεοῦ πρὸ χρόνων αἰωνίων , δι οὗ καὶ τοὺς αἰῶνας πεποίηκεν , εἶναι ἄτρεπτον καὶ κτίσμα τοῦ θεοῦ τέλειον , ἀλλ οὐχ ὡς ἓν τῶν κτισμάτων 0 .
ἡ δὲ σὴ ἐπιστολὴ κατηγορεῖ αὐτῶν ὡς ἂν λεγόντων , ὅτι ὁ υἱὸς γέγονεν ὡς ἓν τῶν κτισμάτων 0 .
αὐτῶν τοῦτο μὴ λεγόντων , ἀλλὰ σαφῶς διορισαμένων , ὅτι  οὐχ ὡς ἓν τῶν κτισμάτων  , ὅρα εἰ μὴ εὐθὺς πάλιν αὐτοῖς ἀφορμὴ δίδοται εἰς τὸ ἐπιλαβέσθαι καὶ διαβάλλειν ὁρμᾶσθαι ὅσα καὶ θέλουσι 0 .
πάλιν αὐτοὺς ᾐτιῶ λέγοντας ὅτι  ὁ ὢν τὸν μὴ ὄντα ἐγέννησε  .
θαυμάζω δέ , εἰ δύναταί τις ἄλλως εἰπεῖν .
εἰ γὰρ εἷς ἐστιν ὁ ὤν , δῆλον ὅτι ἐξ αὐτοῦ γέγονε πᾶν ὅ , τι καὶ ἔστι μετ αὐτόν 0 ·
εἰ δὲ μὴ μόνος αὐτός ἐστιν ὁ ὤν , ἀλλὰ καὶ ὁ υἱὸς ἦν ὁ ὤν , καὶ πῶς τὸν ὄντα ὁ ὢν ἐγέννησεν ;
οὕτως γὰρ ἂν δύο εἴη τὰ ὄντα .
καὶ ταῦτα μὲν Εὐσέβιος πρὸς τὸν ἀοίδιμον Ἀλέξανδρον 0 ·
ἀλλὰ καὶ ἕτεραι ἐπιστολαὶ αὐτοῦ πρὸς τὸν αὐτὸν ἱερὸν ἄνδρα φέρονται , ἐν αἷς εὕρηνται ποικίλαι βλασφημίαι τοὺς περὶ Ἄρειον διεκδικοῦσαι .
Εὐσεβίου τοῦ Παμφίλου πρὸς Εὐφρατίωνα .
οὗ ἡ ἀρχή 0 :
τῷ δεσπότῃ μου κατὰ πάντα χάριν ὁμολογῶ .
Οὐ γὰρ συνυπάρχειν φαμὲν τὸν υἱὸν τῷ πατρί , προυπάρχειν δὲ τὸν πατέρα τοῦ υἱοῦ .
ἐὰν γὰρ συνυπάρχωσι , πῶς ἔσται ὁ πατὴρ πατὴρ καὶ ὁ υἱὸς υἱός 0 ;
ἢ πῶς ὁ μὲν πρῶτος , ὁ δὲ δεύτερος 0 1 2 ;
καὶ ὁ μὲν ἀγέννητος , ὁ δὲ γεννητός 0 1 2 ;
δύο γὰρ ἐξ ἴσου ὁμοίως ἀλλήλοις συνυπάρχοντα ἰσότιμα ἂν νοοῖντο καὶ ἤτοι ἄμφω , ὡς ἔφην , ἀγέννητα ἢ ἑκάτερα γεννητά 0 .
ἀλλ οὐδέτερον τούτων ἀληθές 0 ·
οὔ τε γὰρ τὸ ἀγέννητον οὔ τε τὸ γεννητὸν ἂν εἴη .
ἀλλὰ τὸ μὲν καὶ πρῶτον καὶ κρεῖττον καὶ τάξει καὶ τιμῇ τοῦ δευτέρου ἡγεῖται , ὡς ἂν καὶ τοῦ εἶναι καὶ τοῦ τοιῶσδε εἶναι τῷ δευτέρῳ αἴτιον γεγενημένον .
πλὴν αὐτὸς ὁ πάντων μᾶλλον ἀκριβῶς ἐπιστάμενος υἱὸς τοῦ θεοῦ ἕτερον ἑαυτὸν εἰδὼς τοῦ πατρὸς καὶ μείω καὶ ὑποβεβηκότα , εὖ μάλα εὐσεβῶς τοῦτο καὶ ἡμᾶς διδάσκει λέγων ·
ὁ πατὴρ ὁ πέμψας με μείζων μού ἐστι  .
καὶ ἀνεγνώσθη ἐκ τῆς αὐτῆς ἐπιστολῆς ·
τὸν αὐτὸν δὲ καὶ μόνον ἀληθινὸν εἶναι διδάσκει δι  ὧν φησιν ·
ἶνα γινώσκωσί σε τὸν μόνον ἀληθινὸν θεόν  , οὐχὶ ὡς ἑνὸς ὄντος μόνου τοῦ θεοῦ , ἀλλ  ὡς ἑνὸς ὄντος μόνου ἀληθινοῦ θεοῦ μετὰ προσθήκης ἀναγκαιοτάτης τοῦ ἀληθινοῦ 0 .
ἐπεὶ καὶ αὐτὸς θεὸς μὲν ὁ υἱός , ἀλλ  οὐκ ἀληθινὸς θεός 0 1 .
εἷς γάρ ἐστι καὶ μόνος ἀληθινὸς θεὸς διὰ τὸ μὴ ἔχειν πρὸ αὐτοῦ τινα .
εἰ δὲ καὶ αὐτὸς ὁ υἱὸς ἀληθινός , ἀλλ ὡς εἰκὼν τοῦ ἀληθινοῦ θεοῦ εἴη ἂν καὶ θεός , ἐπεὶ  καὶ θεὸς ἧν ὁ λόγος  , οὐ μὴν ὡς ὁ μόνος ἀληθινὸς θεός 0 1 .
διελεῖν γὰρ τὸν λόγον τοῦ θεοῦ τολμήσας καὶ ἕτερον θεὸν τὸν λόγον ὀνομάσαι , οὐσίᾳ τε καὶ δυνάμει διεστῶτα τοῦ πατρός , εἰς ὅσην βλασφημίαν ἐκπέπτωκεν ἔνεστιν σαφῶς ἀπ αὐτῶν τῶν ὑπ αὐτοῦ γραφέντων ῥητῶν ῥᾳδίως μανθάνειν .
Οὐ δήπου δὲ ἡ εἰκὼν καὶ τὸ οὗ ἐστιν ἡ εἰκὼν ἓν καὶ τ αὐτὸν ἐπινοεῖται , ἀλλὰ δύο μὲν οὐσίαι καὶ δύο πράγματα καὶ δύο δυνάμεις , ὡς καὶ τοσαῦται προσηγορίαι 0 1 .
διὸ σαφέστατα καὶ ὁ θεῖος ἀπόστολος τὴν ἀπόρρητον ἡμῖν καὶ μυστικὴν παραδιδοὺς θεολογίαν βοᾷ καὶ κέκραγεν  εἷς ὁ θεός  , εἶτα μετὰ τὸν ἕνα θεόν φησιν  εἷς μεσίτης θεοῦ καὶ ἀνθρώπων , ἄνθρωπος Χριστός Ἰησοῦς  .
ἡ δὲ γῆ ἦν ἀόρατος καὶ ἀκατασκεύαστος , καὶ σκότος ἐπάνω τῆς ἀβύσσου , καὶ πνεῦμα θεοῦ ἐπεφέρετο ἐπάνω τοῦ ὕδατος 0 .
καὶ εἶπεν ὁ θεός Γενηθήτω φῶς .
καὶ ἐγένετο φῶς .
καὶ εἶδεν ὁ θεὸς τὸ φῶς ὅτι καλόν 0 .
καὶ διεχώρισεν ὁ θεὸς ἀνὰ μέσον τοῦ φωτὸς καὶ ἀνὰ μέσον τοῦ σκότους .
καὶ ἐκάλεσεν ὁ θεὸς τὸ φῶς ἡμέραν καὶ τὸ σκότος ἐκάλεσεν νύκτα .
καὶ ἐγένετο ἑσπέρα καὶ ἐγένετο πρωί , ἡμέρα μία .
καὶ εἶπεν ὁ θεός Γενηθήτω στερέωμα ἐν μέσῳ τοῦ ὕδατος καὶ ἔστω διαχωρίζον ἀνὰ μέσον ὕδατος καὶ ὕδατος .
καὶ ἐποίησεν ὁ θεὸς τὸ στερέωμα , καὶ διεχώρισεν ὁ θεὸς ἀνὰ μέσον τοῦ ὕδατος , ὃ ἦν ὑποκάτω τοῦ στερεώματος , καὶ ἀνὰ μέσον τοῦ ὕδατος τοῦ ἐπάνω τοῦ στερεώματος .
καὶ ἐκάλεσεν ὁ θεὸς τὸ στερέωμα οὐρανόν .
καὶ εἶδεν ὁ θεὸς ὅτι καλόν 0 .
καὶ ἐγένετο ἑσπέρα καὶ ἐγένετο πρωί , ἡμέρα δευτέρα .
καὶ εἶπεν ὁ θεός Συναχθήτω τὸ ὕδωρ τὸ ὑποκάτω τοῦ οὐρανοῦ εἰς συναγωγὴν μίαν , καὶ ὀφθήτω ἡ ξηρά .
καὶ συνήχθη τὸ ὕδωρ τὸ ὑποκάτω τοῦ οὐρανοῦ εἰς τὰς συναγωγὰς αὐτῶν , καὶ ὤφθη ἡ ξηρά .
καὶ ἐκάλεσεν ὁ θεὸς τὴν ξηρὰν γῆν καὶ τὰ συστήματα τῶν ὑδάτων ἐκάλεσεν θαλάσσας .
καὶ εἶπεν ὁ θεός Βλαστησάτω ἡ γῆ βοτάνην χόρτου , σπεῖρον σπέρμα κατὰ γένος καὶ καθ ὁμοιότητα , καὶ ξύλον κάρπιμον ποιοῦν καρπόν , οὗ τὸ σπέρμα αὐτοῦ ἐν αὐτῷ κατὰ γένος ἐπὶ τῆς γῆς 0 .
καὶ ἐξήνεγκεν ἡ γῆ βοτάνην χόρτου , σπεῖρον σπέρμα κατὰ γένος καὶ καθ ὁμοιότητα , καὶ ξύλον κάρπιμον ποιοῦν καρπόν , οὗ τὸ σπέρμα αὐτοῦ ἐν αὐτῷ κατὰ γένος ἐπὶ τῆς γῆς 0 .
καὶ ἐγένετο ἑσπέρα καὶ ἐγένετο πρωί , ἡμέρα τρίτη .
καὶ εἶπεν ὁ θεός Γενηθήτωσαν φωστῆρες ἐν τῷ στερεώματι τοῦ οὐρανοῦ εἰς φαῦσιν τῆς γῆς τοῦ διαχωρίζειν ἀνὰ μέσον τῆς ἡμέρας καὶ ἀνὰ μέσον τῆς νυκτὸς καὶ ἔστωσαν εἰς σημεῖα καὶ εἰς καιροὺς καὶ εἰς ἡμέρας καὶ εἰς ἐνιαυτοὺς καὶ ἔστωσαν εἰς φαῦσιν ἐν τῷ στερεώματι τοῦ οὐρανοῦ ὥστε φαίνειν ἐπὶ τῆς γῆς .
καὶ ἐποίησεν ὁ θεὸς τοὺς δύο φωστῆρας τοὺς μεγάλους , τὸν φωστῆρα τὸν μέγαν εἰς ἀρχὰς τῆς ἡμέρας καὶ τὸν φωστῆρα τὸν ἐλάσσω εἰς ἀρχὰς τῆς νυκτός , καὶ τοὺς ἀστέρας .
καὶ ἔθετο αὐτοὺς ὁ θεὸς ἐν τῷ στερεώματι τοῦ οὐρανοῦ ὥστε φαίνειν ἐπὶ τῆς γῆς καὶ ἄρχειν τῆς ἡμέρας καὶ τῆς νυκτὸς καὶ διαχωρίζειν ἀνὰ μέσον τοῦ φωτὸς καὶ ἀνὰ μέσον τοῦ σκότους .
καὶ ἐγένετο ἑσπέρα καὶ ἐγένετο πρωί , ἡμέρα τετάρτη .
καὶ εἶπεν ὁ θεός Ἐξαγαγέτω τὰ ὕδατα ἑρπετὰ ψυχῶν ζωσῶν καὶ πετεινὰ πετόμενα ἐπὶ τῆς γῆς κατὰ τὸ στερέωμα τοῦ οὐρανοῦ .
καὶ ἐποίησεν ὁ θεὸς τὰ κήτη τὰ μεγάλα καὶ πᾶσαν ψυχὴν ζῴων ἑρπετῶν , ἃ ἐξήγαγεν τὰ ὕδατα κατὰ γένη αὐτῶν , καὶ πᾶν πετεινὸν πτερωτὸν κατὰ γένος 0 .
καὶ εἶδεν ὁ θεὸς ὅτι καλά 0 .
καὶ ηὐλόγησεν αὐτὰ ὁ θεὸς λέγων Αὐξάνεσθε καὶ πληθύνεσθε καὶ πληρώσατε τὰ ὕδατα ἐν ταῖς θαλάσσαις , καὶ τὰ πετεινὰ πληθυνέσθωσαν ἐπὶ τῆς γῆς .
καὶ ἐγένετο ἑσπέρα καὶ ἐγένετο πρωί , ἡμέρα πέμπτη .
καὶ εἶπεν ὁ θεός Ἐξαγαγέτω ἡ γῆ ψυχὴν ζῶσαν κατὰ γένος , τετράποδα καὶ ἑρπετὰ καὶ θηρία τῆς γῆς κατὰ γένος .
καὶ ἐποίησεν ὁ θεὸς τὰ θηρία τῆς γῆς κατὰ γένος καὶ τὰ κτήνη κατὰ γένος καὶ πάντα τὰ ἑρπετὰ τῆς γῆς κατὰ γένος αὐτῶν 0 .
καὶ εἶπεν ὁ θεός Ποιήσωμεν ἄνθρωπον κατ εἰκόνα ἡμετέραν καὶ καθ ὁμοίωσιν , καὶ ἀρχέτωσαν τῶν ἰχθύων τῆς θαλάσσης καὶ τῶν πετεινῶν τοῦ οὐρανοῦ καὶ τῶν κτηνῶν καὶ πάσης τῆς γῆς καὶ πάντων τῶν ἑρπετῶν τῶν ἑρπόντων ἐπὶ τῆς γῆς .
καὶ ἐποίησεν ὁ θεὸς τὸν ἄνθρωπον , κατ εἰκόνα θεοῦ ἐποίησεν αὐτόν , ἄρσεν καὶ θῆλυ ἐποίησεν αὐτούς .
καὶ ηὐλόγησεν αὐτοὺς ὁ θεὸς λέγων Αὐξάνεσθε καὶ πληθύνεσθε καὶ πληρώσατε τὴν γῆν καὶ κατακυριεύσατε αὐτῆς καὶ ἄρχετε τῶν ἰχθύων τῆς θαλάσσης καὶ τῶν πετεινῶν τοῦ οὐρανοῦ καὶ πάντων τῶν κτηνῶν καὶ πάσης τῆς γῆς καὶ πάντων τῶν ἑρπετῶν τῶν ἑρπόντων ἐπὶ τῆς γῆς .
καὶ εἶπεν ὁ θεός Ἰδοὺ δέδωκα ὑμῖν πᾶν χόρτον σπόριμον σπεῖρον σπέρμα , ὅ ἐστιν ἐπάνω πάσης τῆς γῆς , καὶ πᾶν ξύλον , ὃ ἔχει ἐν ἑαυτῷ καρπὸν σπέρματος σπορίμου  ὑμῖν ἔσται εἰς βρῶσιν  καὶ πᾶσι τοῖς θηρίοις τῆς γῆς καὶ πᾶσι τοῖς πετεινοῖς τοῦ οὐρανοῦ καὶ παντὶ ἑρπετῷ τῷ ἕρποντι ἐπὶ τῆς γῆς , ὃ ἔχει ἐν ἑαυτῷ ψυχὴν ζωῆς , πάντα χόρτον χλωρὸν εἰς βρῶσιν 0 .
καὶ εἶδεν ὁ θεὸς τὰ πάντα , ὅσα ἐποίησεν , καὶ ἰδοὺ καλὰ λίαν 0 .
καὶ ἐγένετο ἑσπέρα καὶ ἐγένετο πρωί , ἡμέρα ἕκτη .
καὶ συνετελέσθησαν ὁ οὐρανὸς καὶ ἡ γῆ καὶ πᾶς ὁ κόσμος αὐτῶν .